Keski-Nurmon koulun oppilaiden valmistamia tuotteita
Myyjäisissä kahvio, arpajaiset, ongintaa, leivonnaisia, kasvomaalaus ja salibandytutka. Myynnissä oppilaiden valmistamia tuotteita. Tuotto koulun oppilaiden luokkaretkirahastoon. Maksutapa käteinen.
{"fi":"Ei ilmoittautumista","sv":"","en":""}
Saat vinkkejä miten varautua sähkökatkoihin (verkkotapahtuma)
Suomalaisia on kehotettu varautumaan tulevana talvena mahdollisen sähköpulan aiheuttamiin sähkökatkoksiin. Suomen Pelastusalan Keskusjärjestön Vaasan toimisto toteuttaa yhteistyössä Vaasan, Seinäjoen ja Kokkolan kaupunkien ja niiden pelastuslaitosten kanssa kuntalaisille maksuttomia infotilaisuuksia. Infotilaisuudet sähkökatkoihin varautumisesta järjestetään verkossa, joissa vastataan muun muassa kysymyksiin: • Miten sähkökatkot vaikuttavat arkeeni? • Miten kaupungeissa on varauduttu sähkönjakeluhäiriöihin? • Miten itse varaudun sähkökatkoksiin? Tilaisuuksissa kuullaan katsaus siitä, miten Suomessa sähkönsaantia pyritään varmistamaan. Myös paikalliset sähköyhtiöt toimittavat lyhyen katsauksen siitä, voidaanko mahdollisista sähkökatkoksista varoittaa ajoissa. Paikallisista sähköyhtiön katsauksista vastaavat Vaasan Sähkö, Seinäjoen Energia ja Kokkolan Energia. Kaikkien verkkotilaisuuksien osoite on sama. Alustana toimii Teams. Klikkaa tästä. (Järjestelmä pakotti valitsemaan paikkakunnan ja siksi paikkakuntana lukee Seinäjoki, mutta paikkana on siis vain verkko ja Teams. Ei Seinäjoki).
Yhdistyksen syyskokous. Lopuksi yhdistyksen pikkujoulut.
Kokouksessa käsiteltävät asiat: Yhdistyksen nimenmuutos paremmin toiminta-aluetta kuvaavaksi. Yhdistyksen toiminta-alue on nykyisellään Etelä-Pohjanmaa, Keski-Pohjanmaa ja Pohjanmaa. Pohjois-Pohjanmaan toiminnasta vastaa Oulun yhdistys. Yhdistyksen sääntöjen päivittäminen. Uusien sääntöjen pohjaksi ehdotetaan Tampereen yhdistyksen sääntöjä, jotka ovat nähtävissä heidän nettisivuillaan (https://vapaa-ajattelijat.fi/tampere/yleista/saannot/). Yhdistyksen hallituksen valitseminen vuodelle 2023. Yhdistyksen uuden pankkitilin avaaminen ja siihen liittyvät asiat. Jäsenmaksun suuruus vuodelle 2023 ja muut jäsenmaksuun liittyvät asiat. Järjestötalon toimintaan liittyminen. Toimintasuunnitelma ja talousarvio vuodelle 2023. Kokouksen päätteeksi pidetään yhdistyksen pikkujoulut. Tervetuloa, uudet ja vanhat!
Seinäjoen vapaa-ajattelijoiden syyskokous ja pikkujoulut
Teatteri Soiva Sammakko: "Mesimetsän joululaulut" Nurmon kirjastossa
Mesimetsän joululaulut ”Mesimetsän asukkaat, Soiva Sammakko ystävineen, pitävät joulusta toden teolla. Puuhaa riittää kun yhteistä joulunviettoa suunnitellaan ja valmistelut hoituvat laulun tahtiin! Mutta miten käy Petula Pöllön kuusenkoristelun jos Keijo Kettu unohtaa hakea joulukuusen? Palaako Amalia Ankan joulupuuro pohjaan? Ja mistä kummasta ilmestyy piparkakkulinna? Onko lumiukko herännyt yöllä sen leipomaan?” Mesimetsän joululaulut nukketeatterimusikaali on Soiva Sammakko esityssarjan kahdeksas osa. Kun puurokattilaan sekoitetaan vanhat tutut joululaulut Mesimetsän omien joululaulujen kanssa ja ripautetaan päälle vielä hippunen joulun taikaa – on jouluinen seikkailu valmis! Musikaali on suunnattu päiväkoti- ja alakouluikäisille lapsille ja sen teemoja ovat ystävyys, yhteisöllisyys ja joulun taika. Nukketeatterimusikaalissa saa myös yleisö leikkiä ja laulaa mukana! Esityksen kesto on noin 35min. ja se sopii kaikenikäisille. Esityksen jälkeen mehu- ja keksitarjoilu! Lämpimästi tervetuloa! kuvan ©Joni Tiala
Teatteri Soiva Sammakko Nurmon kirjastossa
Aventura de Arcos ja rautatieläisten soittokunta
Odotettu 1. Adventin yhteiskonsertti, jossa seikkailevat jouset ja totiset torvensoittajat kohtaavat joulutunnelmissa
Seikkailevat jouset kantavat nimeä Aventura de Arcos ja totiset torvensoittajat taas nimeä Rautatieläisten soittokunta. Tämä konsertti on ensimmäinen laatuaan ja Aventuran väellä on ilo esitellä Seinäjoen Rautatieläisten Soittokunta, joka on perustettu vuonna 1900. Puhallinorkesterissamme on 35-40 soittajaa pääosin Seinäjoelta, mutta myös ympäryskunnista. Olemme Etelä-Pohjanmaan Musiikkiopiston yhteissoitto-orkesteri ja riveistämme löytyy musiikkiopiston edistyneempiä oppilaita. Toimimme myös MPK (Maanpuolustuskoulutus) Pohjanmaan soittokuntana sekä yhtenä Seinäjoen Kansalaisopiston orkesterina kuten tämän illan jousiorkesteri ja yhteistyökumppanimme Aventura de Arcos. Rautatieläisten soittokuntaa johtaa Arto Panula, E-P:n Musiikkiopiston trumpetinsoiton opettaja. Ja hänet nähdään puikoissa myös tässä yhteiskonsertissa. Aventura de Arcos taas on iältään "hieman" nuorempi orkesteri, perustettu vuonna 2009. Ja samalla tavoin soittajat on koottu Seinäjoen ympäristöstä, tituleeraten puoliammattilaisorkesteriksi. Edellinen isompi joulukonserttimme oli 10-vuotistaipaleemme juhlakonsertti. Yhteistyökumppaneiden ikäeron ollessa päätä huimaavat 109 vuotta, on konsertista kieltämättä tulossa spektaakkeli, jota ei kannatta jättää väliin. Ohjelma 15€. Iloisesti toivotamme teidät tervetulleeksi yhteiskonserttiimme!
Lukupiirit Nurmon kirjastossa syksyllä 2022
Nurmon kirjaston lukupiiri kokoontuu kokoustila Luolassa (2. krs) kerran kuussa torstaisin klo 13 alkaen. Lukupiiriä vetää vastaava kirjastonhoitaja Noora Vuorenmaa. to 15.9.2022 käsiteltävänä kirjana Sánchez, Mamen: On ilo juoda teetä kanssasi to 13.10.2022 Pättikangas, Eira: Talvella päivät ovat pitkiä to 10.11.2022 Lipasti, Roope: Virtasen historia to 8.12.2022 Jacobs, Kate: Lankakaupan talvi Kirjoja voit kysyä Nurmon kirjastosta. Lämpimästi tervetuloa sekä vanhat että uudet lukupiiriläiset!
Satutuokiot Nurmon kirjastossa syksyllä 2022
Satutuokiot Nurmon kirjastossa syksyllä 2022 Nurmon kirjaston satutuokioissa tapaat paljon muita lapsia ja pääset mukaan jännittävään ja hauskaan satumaailmaan. Satutuokiot ovat kerran kuukaudessa torstaisin ja perjantaisin klo 10.00-10.30 Nurmo-salissa. 15.9. & 16.9. 13.10. & 14.10. Nalletohtorin vastaanotto klo 10 lähtien. Tuo oma pehmosi nalletohtorille hoidettavaksi. Tohtori ottaa vastaan pehmoja Nurmo-salissa. 10.11. & 11.11. Torstaina 10.11. satutuokion teemana rohkeus ja perjantaina 11.11. teemana unelmat. 9.12. Satutuokiossa esiintyy teatteri Soiva Sammakko esityksellä Mesimetsän joululaulut. Esityksen jälkeen mehu- ja keksitarjoilu. Tervetuloa kaikenikäiset lapset!
Käsityöpäivä Nurmon kirjastossa Opetellaan erilaisten käsitöiden perusteita: kuinka tehdään isoäidinneliö, kantapää, kanavatyöt, parsintaa ja tupsuja. Ota omat puikot ja koukut mukaan! Opettajina toimivat KässäMartat. Tapahtuma on osa AVIn rahoittamaa Lähikset tutummaksi -hanketta.
Lämpimästi tervetuloa viettämään kanssamme jouluista iltaa Törnävän kirkkoon, Seinäjoelle!
Join us for a Christmassy evening in Törnävä Kirkko, Seinäjoki!
Tulemme esittämään konsertissa perinteistä joulumusiikkia sekä omia tulkintojamme moderneista klassikoista, pääosin englannin kielellä. Mutta mukaan mahtuu myös muutama suomen kielinen kappale. Teille jotka ette ole aiemmin kuulleet Flute of Shamesta tai olleet konserteissamme kerrottakoon, että bändillä ei ole mitään tekemistä huilujen tai häpeän kanssa. Tulette näkemään lavalla neljä kitaraa soittavaa ja harmoniassa laulavaa miestä. Kaksi brittiä eli Danen ja Paulin, yksi suomalainen - Olli, sekä yhden suomalaisen, hollantilaisen ja suomalisen sekoituksen eli Koopin. Haluamme toivottaa teidät lämpimästi tervetulleiksi. Jouluisin terveisin Koop Arponen & Flute of Shame.
Flute of Shame will be performing traditional music as well as their own interpretations of modern classics and originals. For those of you who have not been to a Flute of Shame concert before, the band has nothing to do with flutes, or shame. The band is made up of four strapping, young(ish) lads - two from the UK, one from Finland and one Finnish/Dutch/English hybrid - who play guitars and sing in harmonies. One of the guys is also a self proclaimed 'tambourine legend.' Koop Arponen & Flute of Shame warmly welcome you to join them for an evening of music in English... and maybe a a cheeky Finnish song too. The gig starts at 19:00 so please get there with enough time to find a seat and make yourself comfy! Christmas greetings, Koop Arponen & Flute of Shame
Koop Arponen & Flute of Shame Christmas Concert
Kulttuurimatkailukaffit EP-kalenteriin.png
Etelä-Pohjanmaan liiton tämänkertaisten kulttuurikaffien teemana on kulttuurimatkailu
Etelä-Pohjanmaan liiton järjestämät kulttuurimatkailukaffit tarjoillaan maanantaina 14.11.2022 klo 13–15 Seinäjoella Hotelli-ravintola Alman Pollarin talon tuvassa (osoite Ruukintie 4, 60100 Seinäjoki). HUOMIO: Pollarin tupa on täynnä (40 hlö), mutta tilaisuutta on mahdollista seurata verkossa Teams-sovelluksen kautta. Ilmoittaudu mukaan linkin saadaksesi. Kaffeista ei julkaista tallennetta. Tilaisuus on maksuton ja suunnattu kaikille kulttuurimatkailusta kiinnostuneille. Seuraa tilaisuutta etänä: https://bit.ly/3O5DCD5 Iltapäiväkahvien ja -teen ohella kuullaan ajankohtaista asiaa kulttuurimatkailusta Etelä-Pohjanmaalla. Seinäjoen ammattikorkeakoulu SeAMK:in lehtori Sanna Jyllilä ja tki-asiantuntija Elina Järvinen esittelevät lyhyesti Etelä-Pohjanmaan matkailustrategian ja kertovat vuonna 2021 valmistuneesta alueemme matkailijaselvityksestä. Visit Finlandin DataHubista ja kulttuurimatkailupalveluiden löydettävyydestä tulevat kertomaan Visit Finlandilla työskentelevät kulttuurimatkailun asiantuntija Susanna Markkola ja projektikoordinaattori Merja Herrala. Kulttuurimatkailupalveluiden digitaalinen löydettävyys on menestyksen edellytys. Visit Finlandin DataHub matkailukohteiden ja -palveluiden tietokantana mahdollistaa myös kulttuuritarjonnan löydettävyyden monissa eri digitaalisissa kanavissa niin matkailijoille kuin matkanjärjestäjillekin. Paneelikeskustelussa vaihdetaan ajatuksia siitä, kuinka kulttuuri- ja matkailualojen toimijat löytäisivät toinen toisensa paremmin ja yhteistyötä tehtäisiin saumattomammin. Huomioithan, että ilmoittautuminen sulkeutuu viikkoa ennen tilaisuutta (maanantaina 7.11.). Tämän jälkeen voi ilmoittautua sähköpostitse osoitteeseen marika.puntala@etela-pohjanmaa.fi .
Mannerheimin lastensuojeluliiton Seinäjoen paikallisyhdistys viettää 100-v juhlia Perhetalo Kivirikon pihalla
Lasten oikeuksien päivänä juhlitaan myös 100-vuotiasta MLL Seinäjoen paikallisyhdistystä. Perhetalo Kivirikon pihalla voit nähdä taikuri Paspartuun iloisen ja ihmeellisen taikaesityksen, kokeilla talutusratsastusta ja haukata vaikkapa kuumaa makkaraa. Silitettäväksi löytyy koiraa, kania, ja lammasta! Perhetalon sisälle on rakennettu lasten taidenäyttely ja saat painaa kädenjälkesi MLL Seinäjoen juhlalakanaan. Tule kurkkaamaan mitä kaikkea talolla onkaan ja juhlimaan kanssamme sunnuntaina 20.11. Klo 12-15 Perhetalon pihalle.